

 Republika e Kosovës

Republika Kosova - Republic of Kosovo

***Qeveria – Vlada – Government***

*Ministra e Shëndetësisë - Ministarstva Zdravstva - Ministry of Health*

**DOKUMENT KONSULTIMI**

**PROJEKT UDHËZIM ADMINISTRATIV NR. XXX 2022**

**PËRCAKTIMI I LISTËS DHE LLOJET E PAJISJEVE NDIHMËSE QË OFROHEN FALAS PËR PERSONAT PARAPLEGJIK DHE TETRAPLEGJIK, QË SHËRBEJNË PËR LËVIZJE, PARANDALIM DHE ASISTIM**

 **Janar 2022**

**Përmbajtja e shkurtër e dokumentit:**

Ky Udhëzim Administrativ ka për qellim përcaktimin e listës, llojet dhe kriteret për ofrimin e pajisjeve ndihmëse falas që shërbejnë për lëvizje, parandalim dhe asistim për personat paraplegjik, tetraplegjik dhe institucionin përgjegjës për dhënien e këtyre pajisjeve.

**Qëllimi i procesit të konsultimit**

Transparenca dhe kontributdhënja .

Në këtë fazë dokumenti shpaloset për konsultim publik me qëllim të marrjes së ideve, komenteve dhe rekomandimeve nga opinioni i gjërë, organizatat, ekspertët dhe individët e interesuar e që janë të ndikuar apo janë në relacione bashkëpunimi lidhur me kapacitetet në fushën e shëndetësisë

Pas përmbylljes së procesit të konsultimit publik, të gjitha kontributet e pranuara do të shqyrtohen e vlerësohen dhe mbi bazën e kritereve për këtë dokument do të integrohen në versionin përfundimtar i cili do të dërgohet për aprovim në kuvend.

Ministria e Shëndetësisë do të hartojë raportin e konsultimit duke i ngërthyer të gjitha komentet, propozimet e pranuara, palët e konsultuara si dhe metodat e përdorura gjatë konsultimit. Në raport gjithashtu do të jepen informatat për secilin koment apo rekomandim që është marrë parasysh si dhe sqarime dhe arsyetime për secilin koment që nuk është marrë parasysh.

**Afati përfundimtar për dorëzimin e përgjigjeve**

Afati përfundimtar i dorëzimit të kontributit me shkrim në kuadër të procesit të konsultimit për**,** Projekt Udhëzim Administrativ nr. xxx 2022 për caktimi i listës dhe llojet e pajisjeve ndihmëse që ofrohen falas për personat paraplegjik dhe tetraplegjik, që shërbejnë për lëvizje, parandalim dhe asistim, është deri më datën **31 janar 2022,** në orën 16:00.

Të gjitha kontributet me shkrim duhet të dorëzohen në formë elektronike në e-mail adresën: Muse.Shigjeqi@rks-gov.net, me **titull** “ Projekt Udhëzim Administrativ nr. xxx 2022 për caktimi i listës dhe llojet e pajisjeve ndihmëse që ofrohen falas për personat paraplegjik dhe tetraplegjik, që shërbejnë për lëvizje, parandalim dhe asistim.

Ju lutemi që në kuadër të kontributit tuaj me shkrim, të specifikoni qartë së në çfarë cilësie jeni adresuar në këtë proces konsultimi (p.sh. në cilësi të përfaqësuesit të organizatës, kompanisë, në cilësi individuale, etj.)

**Komentet nga organizatat**

Ju lutem, që komentet tuaja të ofrohen sipas udhëzimeve të shënuara më poshtë:

**- Emri i organizatës që jep komente,**

**- Fushat kryesore të veprimit të organizatës,**

**- Informatat e kontaktit të organizatës (adresa, e-mail, telefoni),**

**- Data e dërgimit të komenteve.**

Bashkëngjitur me këtë dokument, Projekt Udhëzim Administrativ nr. xxx 2022 për caktimi i listës dhe llojet e pajisjeve ndihmëse që ofrohen falas për personat paraplegjik dhe tetraplegjik, që shërbejnë për lëvizje, parandalim dhe asistim.